દીપિકાએ રણવીરસિંહ સાથેની નિકટતાને ક્યારેય જાહેરમાં સ્વીકારી નથી. દીપિકાએ વાતને ટાળી છે અથવા તો તેને અવગણી છે. હંમેશાં બંને મીડિયાની નજરોથી બચતાં રહ્યાં છે, પરંતુ ફોટોગ્રાફર્સે તેમને ઘણી વાર કેમેરામાં કેદ કર્યાં છે. રણવીરસિંહનાં માતા-પિતા દીપિકાના પિતા પ્રકાશ પદુકોણને મળીને ખૂબ ખુશ દેખાઇ રહ્યાં હતાં. તેમણે રણવીર અને દીપિકાની વિવાહના બંધનમાં બંધાવાની વાત તો સ્વીકારી નથી, પરંતુ ફરી મળવાનો સમય માગ્યો છે. પ્રકાશ પદુકોણે પણ તેમને ફરી મળવાનો વાયદો કર્યો છે. દીપિકા અને રણવીરના નજીકના લોકો પણ મીડિયા સામે શું કહેવું તેની મૂંઝવણમાં છે તો બીજી તરફ એવોર્ડ મેળવ્યા બાદ રણવીર અને દીપિકા પબ્લિકની સામે એકબીજાને ગળે મળીને અભિનંદન આપે છે. હવે દર્શકો સામે એ સવાલ છે કે દીપિકા રણવીર કે રણબીર બેમાંથી કોની તરફ પસંદગીનો કળશ ઢોળે છે. •